... der har lidt svært ved at komme i jule humør? Jeg mistede pludseligt og uventet min dejlige ung hest d. 18 nov. og min søn's hest fulgte efter nøjagtig 12 dage senere. Har ærligt talt lidt svært ved at finde en nissehue der kan passe, når en stor del af julebudgettet skal gå til aflivning og bortskaffelse af ens dejlige kæledyr..  Så er der den der Dartmoor pony jeg gerne ville finde til ungerne, den må vist vente til næste år, hvis jeg da finder den. (Véd godt at hestene er luksus; men de giver os så mange gode oplevelser og så er der så mange andre ting vi undværer!) Ovenikøbet er det blevet væmmeligt koldt og mit knæ er så også gået i stykker så...  Er der ikke en som kan skrive noget rigtig opmuntrende? Sådan et godt grin kunne jeg godt bruge. 
Hm, det er da også noget af en omgang... Tit tror jeg det kan hjælpe hvis man ser på feks. aflivning eller "almindelig" død som starten på noget nyt, i stedet for afslutningen på noget andet..  Og et godt grin... Hmmm.. Tjoh, måske: Blondinen ringer til luftfartsselskabet og spørger hvor lang tid det tager at flyve til Madrid.. Medarbejderen i telefonen siger "Lige et øjeblik", hvorpå blondinen siger: "Tak" og lægger på...  God jul trods alt.  Mvh.
Nu sidder jeg og skriver dette for anden gang (sidste forsøg endte i en forældet browser   ) MEN... jeg sidder desperat og forsøger at komme på noget underholdende eller opmuntrende, men det kommer ikke rigtig til mig. Men jeg kan da fortælle hvad der har fået mig til, på det seneste at trække lidt på smilebåndet. Forleden gik jeg en tur i gågaden, og hører hornmusik. Længere nede får jeg øje på tre midaldrende mænd julemandstøj, nissehue osv. Én på banjo, én på tuba, og en der sang og spillede trompet. Jeg blev simpelthen så glad af det - de gik ikke engang med en "raslebøsse" eller noget; de gjorde det ret tydeligt bare for at gøre det  Noget andet er nogle folks fantastiske juleudsmykning! Jeg gik en tur i mit nabolag, det var blevet mørkt, og så er julelys jo ekstra dekorativt! Jeg kom forbi et hus med alverdens tænkelige farver! Rød, blå, grøn, lilla, gul, orange; rensdyr, julemand og kane i neon, en isbjørneskulptur, nok et rensdyr - sågar flagstangen var udsmykket med en lyskæde viklet hele vejen op ad stangen, og med en stjerne i toppen. - Dér blev jeg også lige i bedre humør  Håber det hjalp lidt - ellers kan du jo altid selv gå ud og kigge på dekorationer 
Først og fremmest er jeg ked af at høre hvilken træls situation du står i, håber du i det nye år finder en dejlig pony  Jeg er normalt ikke god til julehumør heller, men jeg skal da lige love for det er der i år.. Jeg kører hestevogn i den gamle by i Århus, og der har været pyntet op til jul siden 18 november, de spiller julesange, og der dufter dejligt af gran og kanel, og der er bare generelt julehygge !   Det er så hyggeligt  Mit forslag vil være at du kan prøve at opsøge julen, sætte din yndlings julesang på, og få pyntet op til jul 
Jeg bliver helt dårlig af at høre om dine uheld. Hvad er der sket? Og er det Lokkadís der er død? Under alle omstændigheder er det trist at miste sine kære dyr, og det gør det jo ikke mere opløftende, når der følger en stor dyrlægeregning med bagefter. Jeg giver en kæmpe trøstekrammer, og håber at julehumøret kommer op igen.
Hej med jer og tak for jeres "skriverier". Michael / Jow du har ret i, at når en dør lukkes, er det tit starten på noget nyt. Det er bare SÅ forbandet svært at se, selv for den der står lige midt i det! Jeg købte en ny trense i går til en plag vi har, (jeg "faldt over et godt tilbud"). Da den så skulle hænges ud til de andre trenser så hang   trense jo også der og så var den gal igen.. Ja, det er det faktisk hver gang, jeg bliver mindet om hende. Døde dyr og daka biler bliver jeg også helt vildt påvirket af. I julekalenderen skulle de forleden sprætte en død sæl op. Normalt er det ikke noget der rører mig, men det kunne jeg simpelthen ikke holde ud. Fjollet, men sandt / sært! Hornmusik, nissehuer og kulørte lamper siger mig absolut intet. Tak for forslaget, men   bliver bare ikke i år! Det nærmeste bliver at se børnenes glæde over jul, nisser og gaver.   Dét er så tilgengæld også enormt befriende at se juleglæden hos ungerne.  Vi bager, pynter op og har et hav af kalendergaver, lys og hyggelæsning mm. men Juleglæden er der bare ikke i mit hovede. Jeg spurgte mig selv, hvad jeg ønskede mig mest til jul og svaret blev noget med 21 December, (hvor dagene vender) og til jeg måske kan begynde på min praktik plads (blev sygemeldt 2 dage før jeg skulle begynde sidst...   ) og så nytårs aften.. Det plejer at være rigtig hyggeligt.  Tina / Heldigvis er det ikke Lökkadis. Hun har det fint, heldigvis. Det var min store stjerne som jeg havde haft i 4½ år. Fra hun var knap et år. En størrere stjerne, personlighed og kærlig hest skal man lede længe efter. Jeg havde sat hende til salg, overbevist om at hun kunne få det meget bedre et andet sted, hvor hun ville blive brugt end hos mig, hvor hun "bare" var foldbums, og luksus-tur hest. Det så ud som om hun bare IKKE ville sælges. En morgen gik hun i fuld galop ind i hegnet, vendte rundt og sprang frontalt ind i en helt ny egetræs-hjørnepæl. Den havde en lille sidegren, der vendte væk fra folden, men hun blev spiddet på den og som følge af fart og vægt så fik hun bringen flået op. Hun løb videre ud på folden, hvor hun stod med blodet sprøjtende ud af bringen, da jeg nåede ud til hende.. Der gik ikke en hel timen inden hun var død, men hun kunne stort set ikke bevæge sig, da hun skulle ud til "målstregen". Det var squ en barsk oplevelse, især når det var en hest som man holdt så meget af! Jeg ved godt at mennesker og dyr ikke kan sidestilles, og andre har det "meget værrere", og det er jo "kun" dyr, men det er alligevel som at miste en skøn og nær ven! Oven i så måtte vi sige farvel til min søn's islænder. Han er 6 år og havde hende i 5 år. Også at skulle tackle den sorg og hans sorg oven i er næsten ubærligt. Godt nok er det jul, og det glæder han sig også til, men tomrummet (og den tomme boks) som hans hest efterlader fylder også "en del". Faktisk utroligt hvor meget tom luft fylder..